  Виталий Пронин "Гербер" удалтӥз! Куазез но, шулдыръяськонэз, сиён-юонэз но : можгаос туж ӟеч дасяськиллям! Таӵе кылъёсыз вераз кадь котькудӥз, кин вуиз элькун Гербере. Туэ со ортчиз Можга ёросысь Пичи Сюга гурт вӧзын. Куное вуись делегациосыз аспӧртэмлыко пумитазы: гур заслонкаен но чебер куэм ӵушконэн. Син медам усьы шуыса, котькудӥз ӵушкон борды кутскылӥз но, музъем вылэ понэм заслонка вылтӥ эктыса потӥз.Туэ "Гербер" валы сӥземын, соин валче улэп валъёс сяна, калыкез паймытӥзы сцена вӧзысь вайёслэсь лэсьтэм туж бадӟымесь бурдо валъёс. Вуоно Гербер ортчоз Ува ёросын. Наталия Самсонова Туспуктэмъёс: udmurt.ru Теги: Гербер  